	ROMÂNIA

JUDEŢUL TIMIŞ

MUNICIPIUL TIMIŞOARA

DIRECŢIA ECONOMICĂ

SERVICIUL IMPUNERE CLĂDIRI, TERENURI, TAXE AUTO, ALTE TAXE

PERSOANE JURIDICE

NR. ______________________________
	APROBAT 

PRIMAR 

Dr. ing. GHEORGHE CIUHANDU


REFERAT 

Privind acordarea scutirii la plata impozitului pe un imobil pentru anul 2007 Serviciului de Ajutor Maltez în România – Filiala Timişoara
În conformitate cu prevederile art.250 alin.(1) pct.19 din Legea nr.571/2003 privind codul fiscal, modificată:

„Clădirile pentru care nu se datorează impozit, prin efectul legii, sunt după cum urmează (…):


19. clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local. »

Prin cererea înregistrată la Primăria Municipiului Timişoara cu nr.E12006-018203/19.10.2006, completată cu adresa nr.E12007-002667/02.02.2007, Serviciul de Ajutor Maltez în România – Filiala Timişoara, cu sediul în Str. C. Porumbescu nr.32, Timişoara, solicită scutire la plata impozitului pe clădiri datorat bugetului local pentru imobilul situat în Timişoara, str. Gh. Bariţiu nr.18, înscris în CF nr.8236, în temeiul art.250 alin.(1) pct.19 din codul fiscal, invocat  mai sus.

În conformitate cu prevederile Actului Constitutiv al Asociaţiei Serviciului de Ajutor Maltez în România – Filiala Timişoara, în imobilul pentru care se solicită scutirea îşi desfăşoară activitatea Centrul social Sfântul Ioan, cu servicii sociale permanente (art.6, art.36 din statut).

După cum reiese din declaraţia pe proprie răspundere formulată în numele asociaţiei de către Preşedintele SAMR, filiala Timişoara, membru fondator Barany Ildico Maria, în imobilul situat în str. Gh. Bariţiu nr.18, desfăşoară activităţi social umanitare, şi anume:

· Cămin de Bătrâni cu 20 de locuri

· Centru de Zi pentru persoane vârstnice cu 20 de locuri

· Cantină Socială pentru 100 de persoane

· Cabinet medical şi punct de distribuire medicamente

· Centru de distribuire pentru ajutoare

· Capelă malteză

Având în vedere cele de mai sus,

PROPUNEM:


Acordarea scutirii la plata impozitului pe clădire pentru anul fiscal 2007, respectiv perioada 01.01 – 31.12.2007,  Serviciului de Ajutor Maltez în România – Filiala Timişoara, pentru imobilul situat în Timişoara, str. Gh. Bariţiu nr.18, CF nr.8236.

